OTAMENDI TOLOSA (EH Bildu, 2018-02-15):
Bai.
Telleria jaunaren konfiantza ezak eta horri ez noa kasu tutik ere egitea, baina bai esango dizut gauza bat, Eusko Tren edo EKP konparatzea... Eta jakin, ez dakit, nik ondo irakurri ditut zuzenketa guztiak, guztiak, ez dakit zuk egin dituzun ze 31 zuzenketa partzial aurkeztu ditugu, ez, gara osoko zuzenketan gelditu, adierazi nahi izan duzun bezala.
31 zuzenketa partzial, zertan oinarritzen dira zuzenketa partzialak horiek? Ba gure ereduen planteatzen, ba KAIAK edo EKP, edo dena delako ere jartzea ez, zuzenean Administrazioak bere bitarteko propioekin kudeatu ditzala portu guztia.
Ez dituzu irakurri ere egin edo ez dakit, edo ulertarazi (...) baina ez dugula gure lanak behar den bezala egin.
Beno, Andueza jauna, lehenaldian anklatua ez nago, ez. Edo ez didazu ulertu, edo ez didazu ulertu nahi izan. Ezberdina da.
Frogatu nahi izan dut, nire hitz-hartze guztiarekin, bai osoko zuzenketarekin bai gaurko hitz hartzearekin, zuzenbide pribatuko erakunde publikoa sortzearen figura ez dela beharrezkoa, izan KAIAK portu guztia kudeatzeko, izan EKP aise eta kirol portuak kudeatzeko.
Berdin zait, forma juridikoa da ez duguna ulergarria ikusten, ez dagoena justifikatua inondik inora ere.
Badakizu zuk ere, jada nahiko ondo ezagutzen nauzu eta badakizu nola egiten dudan lan, badakizu ondo soberan, zuzenketa guztiak irakurri ditudala, Andueza jauna, edo ez? Beno, berdin zait, ez nahiz horretan sartuko.
Lehen, zuek, erakunde berriak sortzearen aurka azaldu zineten zuzeneko kudeaketaren aldeko apustua eginez, orain, jantzi nahi duzun bezala, baina egin duzun bakarra da, justifikatu justifika ezina dena, nire ustetan, noski.
Badira, beno, zure kide diren Elola eta Azkue jaunekin luze hitz egin genuena aurreko legegintzaldian honi buruz, eta beno, beraiekin konpartitutako elkarrizketa horietan, zuzendaritza gaitasuna baduela portu guztiak kudeatzeko, txiringitoekin amaitu behar dela, forma juridiko egokia ez dela, baina ai noski, orain gobernuan zaude, ai ene, klaro, orain justifikatu behar da, lehen justifika ezina zena, ezta? Beno, hortxe uzten dut.
Arrazoia daukazu, gauza txiki batean. Eta beno, Tapia andereak ere esan du, forma juridikoa gaur egun EKP-ri eman nahi zaiona edo zuen zuzenketen bidez, irakurri ditudan zuzenketa horien bidez, nahi izan duzuena egin da, EKP-k gaur egun existitzen den egitura horri forma juridikoa aldatzea.
Bai, egia da, forma juridiko hori garantistagoa dela. Noski baietz, hori nik ez dut zalantzan jarriko eta uste dut gainera, Batzordean bertan hala onartu nizuela. Garantistagoa bai da noski, kontua da, beharrezkoa den edo ez, horrelako egitura paralelo bat mantentzea, portuetako zuzendaritzak berak badituenean nahiko bitarteko, kudeaketa zuzena eramateko, arlo guztietan. Bai merkantzia portuetan, bai arrantza portuetan, bai kirol eta aisi portuetan, guztietan.
Lehen, orain dela bi urte, akaso posible zena Andueza jauna, orain ez al da posible? Zer aldatu da ba? Esaidazu, ze aldatu da? Lehen zure lankideen hitzetan entzuna. Ez da beharrezkoa! Orain bai. Orain bai da posible.
Beno, ekainaren 27ko 9/1997 Legeak Euskadiko Ekonomia eta Gizarte Arazoetarako Batzordeari buruzkoak, beste batzuen artean, batzorde honen izaera eta bere eginkizunak finkatzen ditu.
Hasteko, Legean argi adierazten du batzorde hau ez dagoela Jaurlaritzaren menpe, ezta Legebiltzarraren menpe ere, bere eginkizuna betetzeko.
Eta Legearen 3. artikuluan jasota datorrenaren arabera, batzordearen izaera kontutan izanik, honako eginkizunak betetzea dagokio besteak beste: politika ekonomiko sozialarekin zerikusia duten lege egitasmoei buruzko txostenak derrigorrez ematea, aurrekontu orokorraren lege egitasmoei buruzko irizpenak salbu.
Politika ekonomiko sozialarekin zerikusia duten eta Jaurlaritzaren ustez, garrantzi handikoak diren dekretu egitasmoei buruzko irizpena derrigorrez ematea.
Eta aipaturiko bi gai hauei buruzko irizpenak, erabakiak edo txostenak egitea, bere kabuz edo Jaurlaritzaren eskariz. Legebiltzarrak ere, galderak egin ahal izango ditu. Horrela jasotzen du Legeak berak eta azken honi helduko diot nik, Legebiltzarrak ere galderak egin ahal izango ditu.
Gure ustetan, eta orain arte esan dudan guztia honetan oinarritzen da, ez dagoela justifikatua, eta nik justifikatua dagoela ikusi nahi dut, gure ustetan, legebiltzar talde ezberdinen aldetik aurkeztu diren zuzenketa partzialak aztertuta, baina batez ere, Euzko Abertzaleak eta Euskal Sozialistak legebiltzar taldeak Gobernu hau babesten duten legebiltzar taldeak, elkarrekin aurkeztu dituzten zuzenketak aurkeztuta, oso posible da, lege proiektua nabarmenki aldatzea, esan dugun bezala behin eta berriz.
Garraioen azpiegitura zuzendaritzan egindako txostenean, lehen aipatu dudan horretan, oso garbi jasotzen du, KAIAK, zuzenbide pribatuko erakunde publikoa sortzea, aurreproiektua sostengatzen zuen oinarrizko printzipioa dela.
Baina esan bezala, oso posible da, zuzenketen bidez, printzipio hau aldatzea. Eta ezinbestekoa ikusten dugu, ezer aldatu baino lehen edo Euzko Abertzaleak legebiltzar taldeak eta Eusko Sozialistak legebiltzar taldeak aurkeztu dituzten zuzenketak eztabaidatzen hasi baino lehen, sortu nahi den Euskadiko Kirol Portuak zuzenbide pribatuko erakunde publikoa sortzearen egokitasuna aztertuko lukeen txostena eskatzea.
Beraz, aurreratzen dugu osoko zuzenketa hau onartzen ez bada behintzat  - eta badirudi ez dela onartuko noski - , eta aurkeztu diren zuzenketa partzialak eztabaidatzeko ponentzia osatzen denean, ezertan hasi baino lehen, Euskadiko Ekonomia eta Gizarte Arazoetarako Batzordeari txosten bat egiteko eskaera egingo dugula helburu bakarrarekin: Ikustea nahi dugu justifikatuta dagoela, eta ez zuek esanda, baizik eta organo konpetente batek esanda, justifikatuta dagoela forma juridiko berezi horrekin erakunde bat sortzea.
Besterik ez, eskerrik asko.